**ZAPISNIK S JAVNOG OTVARANJA**

**PONUDA ZA MATURALNO PUTOVANJE 7. RAZREDA**

OSNOVNA ŠKOLA PAVLEKA MIŠKINE

Zagreb, 3. svibnja 2023. u 18 sati

Predmet: **Otvaranje ponuda za organizaciju školske ekskurzije za učenike 7. razreda**

Sastanak je započeo u 18 sati, a završio u 18.30. Na javnom otvaranju ponuda prisutni su predstavnici učenika i roditelja 7. a, 7. b, 7. c i 7. d razreda te razrednici 7. razreda (V. Mihaljević, L. Orešković i Z. Debeljak).

Dnevni red:

1. Javno otvaranje pristiglih ponuda

2. Javno čitanje ponuda

3. Zaključak

Ad 1)

Razrednik Viktor Mihaljević utvrdio je kako su na javni poziv odgovorile 3 putničke agencije koje su poslale svoje ponude. To su agencije: *Brioni d.o.o*. iz Pule, *Samoborček* iz Samobora te *Kofer to go d.o.o.* iz Zagreba. Ponude agencija *Samoborček* te *Brioni* pristigle su unutar roka, no ponuda agencije *Kofer to go* pristigla je nakon roka te se prema Pravilniku o izvođenju izleta, ekskurzija i drugih odgojno-obrazovnih aktivnosti izvan škole izuzima iz konkurencije za odabir.

Ad 2)

Razrednik Viktor Mihaljević naglas je pročitao dvije važeće ponude.

U obje ponude su navedeni programi za sve dane, cijene aranžmana, mogućnosti plaćanja te što cijene aranžmana uključuju ili ne uključuju.

Program agencije *Brioni*:

1. dan: Zagreb – Dubrava kod Šibenika, Sokolarski centar – Vodice
2. dan: Vodice – Prvić, Memorijalni centar Faust Vrančić – Vodice
3. dan: Vodice – Šibenik – Zagreb

Cijena aranžmana: 270, 00 €

Program agencije *Samoborček*:

1. dan: Zagreb – Šibenik – Vodice
2. dan: Vodice, Akvarij i muzej pomorske tradicije – Prvić, Memorijalni centar Faust Vrančić – Vodice
3. dan: Vodice – Dubrava kod Šibenika – Zagreb

Cijena aranžmana: 267,00 €

Ad 3.)

Nakon čitanja ponuda zaključeno je kako agencija *Brioni* nije uključila u plan puta posjet Akvariju i muzeju pomorske tradicije. Isto je naznačeno na ponudi uz objašnjenje da u traženom terminu maturalnog putovanja akvarij nije otvoren. Agencija *Samoborček* istu je aktivnost uključila u plan puta. S obzirom na to da su objema ponudama ispunjeni traženi zahtjevi Javnog poziva OŠ Pavleka Miškine za organizaciju višednevne izvanučioničke nastave, na roditeljski sastanak bit će pozvane agencije *Brioni d.o.o*. iz Pule i *Samoborček* iz Samobora.

Roditeljski sastanak za odabir agencije za maturalno putovanje 7. r. održat će se u ponedjeljak 8. svibnja 2023. godine u 18:30 sati u učionici multimedije u OŠ Pavleka Miškine.

Zapisničar: Zrinka Debeljak